  Анжелика Тихонова корреспондент Удмуртилэн кунлыкезлы 2020-тӥ арын 100 ар тырмонлы сӥзем ужрадын удмурт дуннелэн аспӧртэмлыкезлы саклык висъялозы. Элькунысь лулчеберетъя министерствоын котырес лыдпусэз пусъёнлы сӥзем кенешонын режиссёр но продюсер Павел Поздеев ужрадлэн нырысь-валысь сценариеныз тодматӥз. Со сярысь удысэтлэн пресс-службаез ивортэ. Удмуртилэн кунлыкезлы 100 ар тырмон арез сӥё-дано усьтон туэ 4-тӥ шуркынмонэ элькунмылэн нырысетӥ шоркараз – Глазкарын ортчоз. Ужрадын удмурт дуннелэсь аспӧртэмлыксэ – калыксэ, историзэ, сям-йылолъёссэ -  возьматозы Кенешонын сценаез чеберъян, «Глазов Арена» йӧ дворецлэн фойеаз адӟытон, интылэн техника ласянь луонлыкъёсыз сярысь но вераськизы. 2020-тӥ ар ӵоже Удмуртиысь ёросъёстӥ но каръёстӥ нимысьтыз дасям автобус ветлоз. Тодэ вайытом, Удмуртилэн кунлыкезлы 100 ар тырмонлы сӥзем ужрадъёс ар ӵоже вань каръёсын но ёросъёсын ортчозы.  Тегъёс: Мерлык Лулчеберет Удмуртия Глазкар Лулчеберетъяминистерство Удмуртилэнкунлыкезлы100ар  